CELEX: 32013D0293
Language: sk
Date: 2013-06-18 00:00:00
Title: Vykonávacie rozhodnutie Rady 2013/293/SZBP z  18. júna 2013 , ktorým sa vykonáva rozhodnutie 2012/285/SZBP o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky

19.6.2013   
            
            
               SK
            
            
               Úradný vestník Európskej únie
            
            
               L 167/39
            
         VYKONÁVACIE ROZHODNUTIE RADY 2013/293/SZBP
   z 18. júna 2013,
   ktorým sa vykonáva rozhodnutie 2012/285/SZBP o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na rozhodnutie Rady 2012/285/SZBP z 31. mája 2012 o reštriktívnych opatreniach namierených proti určitým osobám, subjektom a orgánom ohrozujúcim mier, bezpečnosť alebo stabilitu Guinejsko-bissauskej republiky (1), a najmä na jeho článok 3 ods. 1 a článok 5 ods. 2,
   keďže:
   
               (1)
            
            
               Rada 31. mája 2012 prijala rozhodnutie 2012/285/SZBP.
            
         
               (2)
            
            
               Rada uskutočnila komplexné preskúmanie zoznamov osôb uvedených v prílohách II a III k rozhodnutiu 2012/285/SZBP, na ktoré sa vzťahuje článok 1 ods. 1 písm. b), článok 2 ods. 1 a článok 2 ods. 2 uvedeného rozhodnutia. Rada prišla k záveru, že osoby na zozname uvedenom v prílohách II a III k rozhodnutiu 2012/285/SZBP by mali naďalej podliehať osobitným reštriktívnym opatreniam ustanoveným v tomto rozhodnutí.
            
         
               (3)
            
            
               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov 2048 (2012) aktualizoval 20. marca 2013 informácie týkajúce sa jednej osoby, na ktorú sa vzťahuje zákaz cestovania uvalený podľa rezolúcie 2048 (2012).
            
         
               (4)
            
            
               Záznamy týkajúce sa tejto osoby uvedené v prílohách I a III k rozhodnutiu 2012/285/SZBP by sa mali zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Prílohy I a III k rozhodnutiu 2012/285/SZBP sa týmto menia v súlade s prílohou k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Luxemburgu 18. júna 2013
      
         
            Za Radu
         
         
            predseda
         
         P. HOGAN
      
   
   
      (1)  Ú. v. EÚ L 142, 1.6.2012, s. 36.
   
      PRÍLOHA
      Záznamy týkajúce sa nižšie uvedenej osoby sa v prílohách I a III rozhodnutia 2012/285/SZBP nahrádzajú takto:
      
         
                     Meno
                  
                  
                     Identifikačné údaje
                     (dátum a miesto narodenia, číslo cestovného pasu/preukazu totožnosti, atď.)
                  
                  
                     Dôvody uvedenia v zozname
                  
                  
                     Dátum označenia
                  
               
                     „Major Idrissa DJALÓ
                  
                  
                     Štátna príslušnosť: Guinea-Bissau
                     Dátum narodenia: 18. decembra 1954
                     Oficiálna funkcia: protokolárny poradca náčelníka ozbrojených síl a následne plukovník a vedúci protokolu na veliteľstve ozbrojených síl
                     Cestovný pas: AAISO40158
                     Dátum vydania: 2.10.2012
                     Miesto vydania: Guinea-Bissau
                     Dátum platnosti: 2.10.2015
                  
                  
                     Kontaktná osoba vojenského velenia, ktoré prevzalo zodpovednosť za štátny prevrat z 12. apríla 2012, a jeden z jeho najaktívnejších členov. Bol jedným z prvých dôstojníkov, ktorí verejne priznali svoju príslušnosť k uvedenému vojenskému veleniu podpisom jedného z prvých komuniké (č. 5 z 13. apríla 2012). Major Djaló tiež pracuje pre vojenskú spravodajskú službu.
                  
                  
                     18. 7. 2012“